TO10 Eväitä johtajuuteen 2026 - 27
Tervetuloa mukaan kuulemaan mielenkiintoisia johtajuustarinoita ja pohtimaan omaa johtajuutta! Johtajuus on vaikuttamista, vastuunkantoa ja yhteistyötä – mutta ennen kaikkea sitä, että pohdit omannäköistä tapaa tehdä yhteistyötä ja toimia muiden kanssa. Kurssilla tutustumme erilaisiin johtajiin ja johtajuuden tapoihin sekä pohdimme, millainen johtaja sinä voisit olla?
Yhteiset tapaamiset aloitamme kahvittelulla klo 14.45 luokassa F23. Koulutus päättyy klo 16.30.

OHJELMA:

Ke 26.8.2026 Seppo Korhonen
Ke 2.9.2026 Kari Rautakoski
Ke 9.9.2026 Linda Leinonen
Ke 23.9.2026 yritysvierailu Laukaan kalanjalostuslaitos, Petri Heinimaa
Ke 30.9.2026 Mikko Rastas
Ke 7.10.2026 Esa Myllylä
Ke 21.10.2026 yritysvierailu Peurungan kylpylässä. Diplomien jako ja kurssin päätöstilaisuus.

Sinulla on mahdollisuus saada valmennuksesta 1 tai 2 opintopistettä:
1 opintopiste
Osallistu kaikkiin yhteisiin tapaamisiin ja kirjoita kurssin Padlet-seinälle julkaisukelpoinen ajatus tai pohdinta jokaisesta koulutuskerrasta. Linkin Padlet seinälle löydät kurssin sivulta: https://peda.net/laukaa/lukio -> opiskelijalle -> Oppiaineiden sivut ja tietoa lukio-opinnoista -> Muualla suoritetut ja temaattiset opinnot -> TO10 Eväitä johtajuuteen.
2 opintopistettä
Yhteisiin tapaamisiin osallistumisen ja Padlet-seinälle kirjoittamisen lisäksi, tee: 
”Rehtorin kehittämistehtävä”
Oletko havainnut lukiossa jonkin kehittämistä vaativan asian? Voitaisiinko esimerkiksi opiskelijoiden viihtymistä ja jaksamista tukea paremmin? Mieti, ideoi ja pohdiskele, miten tähän asiaan voitaisiin tarttua. Tehtävässä voit esimerkiksi:
· tunnistaa jonkin lukion arjessa näkyvän kehittämiskohteen
· pohtia, mistä ongelma tai kehittämistarve johtuu
· ideoida erilaisia ratkaisuja
· miettiä, keitä asian kehittämiseen tarvitaan mukaan
· pohtia, miten itse johtaisit kehittämistyötä
· arvioida, mitä muutoksella voitaisiin saavuttaa
Tärkeintä ei ole löytää valmista tai täydellistä ratkaisua, vaan havainnoida, kysyä ideoida ja ajatella johtajan näkökulmasta. Voit tehdä tämän tehtävän myös yhdessä parin kanssa.
Palauta vähintään 300 sanan mittainen teksti wilma-viestinä Eveliinalle viimeistään keskiviikkona 21.10.2026.
